Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 553/13/7701	Bardejov, 12.11.2013
EEČ : 2-54-121-2013

U Z N E S E N I E

Trestná vec:	obvinený XXXXX a spol.  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Podľa § 224 ods. 1 Trestného poriadku obvinení XXXXX a XXXXX poukázali sumu na všeobecne prospešné účely každý vo výške po 70,-€.

	Z tejto sumy obvinený XXXXX  50%  teda sumu 35,-€ poukazuje na všeobecno prospešné účely pre OZ Hospic Božieho milosrdenstva XXXXX, Stöckelova č. 9, XXXXX XXXXX, IČO: 37797760, č. ú.: 1573726153/0200, VÚB banka, a. s. XXXXX

	Obvinený XXXXX zo sumy 70,-€ , 50 % teda sumu 35,-€ poukazuje na všeobecno prospešné účely pre Domov sociálnych služieb -ALIA, so sídlom Ťačevská b38, XXXXX XXXXX, IČO: 00691691, DIČ: 2020625959, č. ú. 8827126150/5600, Prima Banka Slovensko a.s. XXXXX

	Podľa § 224 ods. 2 Trestného poriadku z uvedených súm 50% patrí štátu na peňažnú pomoc obetiam trestnej činnosti.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX
 dňa 20. 07. 2013 v čase okolo 01.30 hod. v bare zvanom Fontána PUB na ul. Dlhý rad 30 v Bardejove po predchádzajúcej výmene názorov a sácania sa došlo k bitke medzi dvoma zákazníkmi a to obvinenými XXXXX a XXXXX, ktorí sa vzájomne udierali päsťami do tváre a tiel, pričom počas ich bitky sa s kreslom nachádzajúcim v bare posúvali smerom k deliacej presklenej stene baru a keď XXXXX silno sotil XXXXX do tohto kresla, tak kreslo rozbilo bezpečnostné sklo jednej časti deliacej presklenej steny o rozmeroch 280 x 120 x 1 cm, pričom úlomky skla spôsobili rezné rany na hlave za stenou sediaceho zákazníka XXXXX, nar. XXXXX trvale bytom XXXXX, ul. XXXXX, ktoré si vyžiadalo lekárske ošetrenie s dobou liečenia v trvaní od 20. 07. 2013 do 05. 08. 2013, následne aj po tomto rozbití deliacej presklenej steny obidvaja obvinení pokračovali v bitke a to až do chvíle, keď ich od seba oddelili ich kamaráti, čím takto pre poškodeného XXXXX, nar. XXXXX, trvalo bytom XXXXX, ul. XXXXX spôsobili škodu vo výške 600,- €

Odôvodnenie: 
Poverený príslušník PZ, Obvodného oddelenia PZ v XXXXX uznesením zo dňa 30.08.2013 sp. zn. ORP-XXXXX vzniesol obvinenie XXXXX a XXXXX pre prečin výtržníctva podľa § 364 ods. 1 písm. a/ Trestného zákona, ktorého sa dopustili tak, ako je to uvedené vo výrokovej časti tohto uznesenia.

	Obvinení XXXXX a XXXXX v prípravnom konaní pred povereným príslušníkom PZ sa ku skutku, ktorý je im kladený za vinu priznali a tento oľutovali. V tejto veci obvinení XXXXX a XXXXX  a poškodení XXXXX a XXXXX dňa 06.11.2013  na Okresnom súde XXXXX,  boli poučení o podstate zmieru podľa § 220 Trestného poriadku a následne pred probačným a mediačným úradníkom urobili dohodu o uzatvorení zmieru.

	Poškodený XXXXX si uplatnil náhradu škody vo výške 600,-€ z titulu poškodenia deliacej steny v bare Fontána na ul. Dlhý rad č. 30 v Bardejove, ktorá mu bola dňa 26.08.2013 uhradená v požadovanom rozsahu.

Poškodený XXXXX si uplatnil náhradu škody vo výške 390,-€ z titulu odškodnenia za bolesť, ktorá mu bola dňa 03.11.2013 uhradená v požadovanom rozsahu.

	Obvinení na verejnoprospešné účely zložil čiastku po 70 - €, pričom 50% uvedenej čiastky poukázal štátu na pomoc obetiam násilia a 50% poukázal konkrétnym adresátom, ktorých adresa je uvedená vo výrokovej časti tohto uznesenia. Obvinení XXXXX a XXXXX a poškodení XXXXX a XXXXX súhlasili so schválením zmieru. 

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 (päť) rokov, môže so súhlasom obvineného a poškodeného v prípravnom konaní prokurátor rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok a nie sú pochybnosti o tom, že jeho vyhlásenie bolo vykonané slobodne, vážne zrozumiteľne a určito, nahradil škodu alebo urobil iné opatrenia na náhradu škody alebo inak odstránil ujmu vzniknutú trestným činom a zložil na účet prokuratúry peňažnú sumu konkrétnemu adresátovi na všeobecnoprospešné účely a vzhľadom na povahu a závažnosť spáchaného činu, na osobu obvineného a jeho osobné a majetkové pomery, možno takýto spôsob ukončenia veci považovať za dostačujúci.

	V danom prípade sú splnené zákonom predpísané podmienky na postup podľa § 220 ods. 1 Trestného poriadku a to na schválenie zmieru a zastavenie trestného stíhania.   Podľa   § 364 ods. 1 Trestného zákona za tento prečin je možné uložiť trest odňatia slobody až na tri roky. Obvinení tak v prípravnom konaní ako aj v dohode o zmieri vyhlásili, že spáchali skutok za ktorý sú stíhaní a že toto vyhlásenie vykonali slobodne, vážne a určito. Bolo preukázané, že obvinení sa s poškodenými na úhrade spôsobenej škody dohodli a škodu uhradili. Obvinení zložili na účet prokuratúry peňažnú sumu určenú konkrétnemu adresátovi a táto sumu nie je neprimeraná závažnosti spáchanému prečinu. Obvinení XXXXX a XXXXX neboli doposiaľ súdne trestaní a nie sú vedení v evidencii priestupkov Obvodného úradu XXXXX.

	Vzhľadom k uvedenému bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor